Трэцяе пасланне святога Яна

1

Прывітанне

1Старэйшына – умілаванаму Гаю, якога я люблю ў праўдзе.

2Умілаваны, малюся, каб ты быў здаровы і каб ва ўсім шчасціла табе, як шчасціць твёй душы. 3Я вельмі ўзрадаваўся, калі прыйшлі браты і засведчылі пра тваю праўду і што ты паступаеш па праўдзе. 4Для мяне няма большай радасці, як чуць, што мае дзеці жывуць у праўдзе.

Пахвала Гая

5Умілаваны, ты паступаеш згодна з вераю ў тым, што робіш для братоў і чужаземцаў. 6Яны засведчылі перад Касцёлам пра тваю любоў. Калі адправіш іх па-Божаму, добра зробіш. 7Бо дзеля імя Хрыстовага яны пайшлі, нічога не беручы ад язычнікаў. 8Таму мы павінны прымаць такіх людзей, каб стаць супрацоўнікамі праўды.

Заклік да еднасці і здзяйснення дабра

9Я напісаў ужо Касцёлу, але Дыятрэф, што любіць першынство сярод іх, не прымае нас. 10Таму, калі прыйду, узгадаю яго ўчынкі, якія робіць, зласловячы нас. Не задавольваючыся гэтым, і сам не прымае братоў, і забараняе тым, хто хоча прымаць, ды выганяе іх з Касцёла.

11Умілаваны, не наследуй зло, але дабро. Хто чыніць дабро, той ад Бога, а хто чыніць зло, той не бачыў Бога.

12Пра Дэметрыя ўсе сведчаць, нават сама праўда. І мы сведчым, а ты ведаеш, што сведчанне нашае праўдзівае.

Заканчэнне

13Пра многае меў напісаць табе, але не хацеў пісаць атрамантам і пяром, 14бо спадзяюся хутка ўбачыць цябе і паразмаўляць з табою.

15Спакой табе. Вітаюць цябе сябры. І ты прывітай сяброў пайменна.

© Канферэнцыя Каталіцкіх Біскупаў у Беларусі, Мінск 2017

Table of Contents

1